Taalgebruik: gedenk, herdenk en vierArgieffoto: www.flickr.com ŉ Mylpaal word gevier. Jy vier ŉ eeufees, ŉ sestigste verjaarsdag, ŉ vyftigste bestaansjaar of jou goue bruilof. Herdenk is die viering van ŉ gebeurtenis in die verlede: Die vereniging herdenk sy ontstaan 50 jaar gelede, die dag waarop die oorlog uitgebreek het, vrede gesluit is of die aankoms van die volksplanter. Die tydperk tussen die ontstaan/begin en die hede word gedenk: die vyftigjarige bestaan van die gemeente word gedenk met ŉ gedenkboek/gedenkfees, of ŉ mens/mense of gebeurtenis word met ŉ gedenk=/herdenkingsdiens herdenk Verjaar(s)dag Die kan met of sonder die verbindings-s geskryf word; wees net konsekwent in dieselfde stuk werk. Iemand vier/gedenk sy verjaar(s)dag, maar herdenk sy geboortedag. Jy wens iemand geluk met sy verjaar(s)dag, maar op sy verjaar(s)dag (die betrokke dag).